section_heading: 2001. – 2005.
paragraph_text: 2003. godine Shore je skladao glazbu za posljednji film iz trilogije - Gospodar prstenova: Povratak kralja. Film se pokazao najuspješnijim ne samo u trilogiji, već najuspješnijim filmom te godine. Shore je za film osvojio drugog i trećeg Oscara - jednog u kategoriji originalne glazbe, a drugog u kategoriji originalne pjesme ("Into the West") kojeg je podijelio s Fran Walsh i Annie Lennox. Sam film Gospodar prstenova: Povratak kralja nominiran je u 11 kategorija za nagradu Oscar od kojih je pobijedio u doslovno svima - izjednačivši se tako kao najnagrađivaniji oskarovski naslov s Ben-Hurom (1959.) i Titanicom (1997.). U konačnici je kompletna glazba za trilogiju Gospodara prstenova postala jedna od najuspješnijih svih vremena te uvjerljivo najveći uspjeh u Shoreovoj karijeri.